સૃષ્ટિમાં માનવી સહિત દરેક જીવ રંગ પ્રત્યે આકર્ષાય છે. વૈજ્ઞાનિકોએ ભૂગર્ભમાં ધરબાયેલાં સૌથી પુરાણા રંગની શોધ કરી છે. લગભગ ૧.૧ અબજ સાલ પુરાણા આ ‘ચળકતો ગુલાબી રંગ’ (બ્રાઈટ પીંક પિગમેન્ટ્સ) આફ્રિકાના સહરાના રણમાં ચટ્ટાનની નીચે ખૂબ ઊંડાણમાંથી કાઢવામાં આવ્યો છે. ઓસ્ટ્રેલિયન નેશનલ યુનિવર્સિટી(એએનયૂ)ની નૂર ગુએનેલી જણાવ્યું હતું કે, આ રંગ પશ્ચિમ આફ્રિકાના મોરિટાનિયામાં તાઓદેની બેઝિનના સમુદ્રી કાળા પથ્થરમાંથી મળ્યો છે, જે આ પહેલાં શોધેલા રંગવર્ણોથી લગભગ અડધો અબજ વર્ષ પુરાણો છે.